open-index/open-wikipedia-markdown huggingface dataset:
Uudenmaan Vihreät

**Uudenmaan Vihreät** () on Vihreän liiton Uudenmaan piirijärjestö, joka ehdottaa asetettavaksi Uudenmaan vaalipiirin kansanedustajaehdokkaat. Vuoden 2019 eduskuntavaaleissa valituista 20 Vihreiden kansanedustajasta viisi on valittu Uudenmaan vaalipiiristä. Uudenmaan vaalipiiristä valitttiin vuoden 2019 vaaleissa kaikkiaan 36 kansanedustajaa. Puolueella on vaalipiirissä 103 kunnanvaltuutettua ja 27 aluevaltuutettua.

Uudenmaan Vihreät toimi ennen nimellä Vihreä Uusimaa, mutta nimi muutettiin keväällä 2009.

## Kansanedustajat
### Nykyiset kansanedustajat
* Tiina Elo
* Inka Hopsu
* Saara Hyrkkö

### Entiset kansanedustajat
* Noora Koponen (2019–2023)
* Pirkka-Pekka Petelius (2019–2023)
* Johanna Karimäki (2007–2019)
* Jyrki Kasvi (2003–2011, 2015–2019)
* Jani Toivola (2011–2019)
* Tuija Brax (2011-2015)
* Ulla Anttila (1991–2007)
* Merikukka Forsius (1999–2008)
* Ville Komsi (1983–1987)
* Rauha-Maria Mertjärvi (1998–1999)
* Paavo Nikula (1991–1998)
* Eero Paloheimo (1987–1995)

## Jäsenjärjestöt

### Länsi-Uusimaa
*Hangon vihreät ry
*Siuntion vihreät ry
*Inkoon vihreät ry - De Gröna i Ingås rf
*Karkkilan vihreät ry
*Kirkkonummen vihreät ry
*Lohjan vihreät ry
*Raaseporin vihreät ry
*Vihdin vihreät ry

### Keski-Uusimaa
*Hyvinkään vihreät ry
*Järvenpään vihreät ry
*Keravan vihreät ry
*Nurmijärven vihreät ry
*Tuusulan vihreät ry

### Itä-Uusimaa
*Loviisan seudun vihreät ry (Loviisa, Lapinjärvi)
*Porvoon seudun vihreät ry
*Sipoon vihreät ry
*Vihreä verkko ry (Askola, Myrskylä, Mäntsälä, Pukkila ja Pornainen)

### Pääkaupunkiseutu
*Espoon vihreät ry
** Aaltovihreät ry
** Espoon tieteen ja teknologian vihreät ry
**Espoonlahden vihreät ry
**Espoon Vihreät naiset ry
**Espoon Vihreät nuoret ja opiskelijat ry
**Kanta-Espoon vihreät ry
**Matinkylä-Olarin vihreät ry
**Suur-Leppävaaran vihreät ry
**Tapiolan seudun vihreät ry
*Vantaan vihreät ry
**Koivukylän vihreät ry
**Korson vihreät ry
**Länsi-Vantaan Vihreät ry
**Tikkurilan vihreät ry
**Vantaan ikivihreät ry
*Kauniaisten vihreät ry

## Kunnat

## Vaalit

### Europarlamenttivaalit

### Aluevaalit
*Yhdistys kattaa sekä Itä-, Keski- ja Länsi-Uudenmaan että Vantaan ja Keravan hyvinvointialueet.*

### Eduskuntavaalit

### Kunnallisvaalit

## Katso myös
* Suomen vaalipiirit
* Keskustan Uudenmaan piiri
* Uudenmaan Kokoomus
* Kristillisdemokraattien Uudenmaan piiri
* Uudenmaan Perussuomalaiset
* Uudenmaan Sosialidemokraatit
* Vasemmistoliiton Uudenmaan piirijärjestö

## Lähteet

## Aiheesta muualla
*Uudenmaan Vihreät ry:n verkkosivut
Divisioonan määrävahvuus

**Divisioonan määrävahvuus** oli määritelty ennen talvisotaa vuonna 1939 seuraavanlaiseksi.

## Kalusto

 

Määrävahvuisessa divisioonassa vuonna 1939 olisi pitänyt olla muun muassa: 
*Henkilöstöä: 14 200
*Kenttätykkejä: 24 (76 mm kanuuna)
*Kenttätykkejä: 12 (122 mm haupitsi)
*Panssarintorjuntatykkejä: 12 (37 mm)
*Kranaatinheittimiä: 12 (81 mm)
*Konekiväärejä: 112 (7,62 mm)
*Pikakiväärejä: 250 (7,62 mm)
*Konepistooleja: 250 (9,00 mm)
*Kiväärejä: 11 000 (7,62 mm)
*Hevosia: 3 200
*Moottoriajoneuvoja: 46

Käytännössä Suomen Armeijan kalustotilanne oli siinä määrin heikko, että mainittuja määrävahvuuksia ei saavutettu yhdenkään YH:ssa perustetun divisioonan osalta.

## Yksiköt

Määrävahvuiseen Divisioonaan kuului vuonna 1939 muun muassa seuraavat yksiköt (numerointi suluissa):

### Esikunta

*Esikunta
*Esikuntakomppania

### Taisteluyksiköt

*Jalkaväkirykmentti, jonka numero oli kolme kertaa divisioonan numero, esimerkiksi 13. divisioonan JR 39
*Jalkaväkirykmentti (yhtä pienempi eli JR 38)
*Jalkaväkirykmentti (yhtä pienempi eli JR 37)
*Kenttätykistörykmentti, jonka numero oli sama kuin Divisioonan numero
*Kevyt osasto, jonka numero oli sama kuin Divisioonan numero

### Muut aselajijoukot

*Pioneerikomppania x 2, jotka numeroitiin esimerkkidivisioonassa 13 x 2 ja yksi alaspäin eli Pion.K. 26 ja Pion.K. 25.
*Viestikomppania, jolla oli divisioonansa numero (esimerkissä 13.VK).
*Linjanrakennuskomppania, jolla oli Divisioonansa numero (esimerkissä 13.LRak.K)

### Huollon yksiköt

*Talouskomppania
**Toimitusjoukkue
**Paikallishankintajoukkue
**Muonitusjoukkue
**Varusjoukkue
**Teurastusjoukkue
*Ampumatarvikevarastokomppania
**Toimitusjoukkue
**Jalkaväen ampumatarvikejoukkue
**Tykistön ampumatarvikejoukkue
**Kaasusuojelutarvikejoukkue
*Ampumatarvikekolonna
*Liikennekomppania
**Toimitusjoukkue
**6 liikennepartiota
**Tienkorjausjoukkue
**Kaasusuojelujoukkue
*1–4 Kuormastokomppaniaa
*Kenttäsairaala
*Eläinlääkintäkomppania
*Työasevarasto-osasto
*Kenttäpostikonttori

## Intendentuurivarustus

 

Intendentuurivarustukseen kuuluvien varusteiden osalta divisioonan määrävahvuudet jäivät lähes kaikilta osiltaan erittäin puutteelliseksi. Mainittuun varustukseen kuuluivat muun muassa vaatetus- ja muut varusesineet sekä esimerkiksi ruoanvalmistuksen kalusto. Sodan aikana tuli käyttöön puutteellisen varustuksen nimitys Malli Cajander.

## Divisioonan sotavarustuksen arvo

Perushankintaohjelmassa vuodelta 1939 jalkaväkidivisioonan sotavarustuksen arvoksi laskettiin noin 101 miljoonaa tuolloista markkaa. Vuoden 2006 rahaksi muutettuna kyseessä on noin 30 miljoonan euron summa.

## Katso myös
*Suomalaisen divisioonan määrävahvuus (jatkosota)

## Lähteet
*
*
*

### Viitteet
TANS Perú

**TANS Peru** (Transportes Aéreos Nacionales de Selva) oli vuonna 1963 perustettu perulainen lentoyhtiö. Yhtiö lensi kotimaan reittilentoja ja sen pääkenttänä oli Liman Jorge Chávezin kansainvälinen lentoasema. 7. tammikuuta 2006 yhtiö menetti toimilupansa. Yhtiö toimi vuoteen 1999 Perun ilmavoimien alaisuudessa ja saman vuoden elokuussa se siirtyi toimimaan siviiliyhtiönä. 

## Laivasto

Yhtiön laivasto koostui kahdesta Boeing 737-200 -koneesta (joista toinen tuhoutui lento-onnettomuudessa elokuussa 2005)

## Onnettomuuksia
* 9. tammikuuta 2003 TANS Perun lento 222 törmäsi vuoreen Chiclayon lähistöllä
* 23. elokuuta 2005 TANS Perun lento 204 tuhoutui Pucallpan lähistöllä

## Aiheesta muualla
TAM

**Tam** voi tarkoittaa seuraavia asioita:
*TAM, *Tanque Argentino Mediano*, argentiinalainen panssarivaunu
*TAM, LATAM Brasil -lentoyhtiön kutsukoodi
*TaM, taiteen maisteri
*Tam, leijona Tampereen eläintarhassa 1964-1972
*Tam, sukunimenä:
** Alan Tam (s. 1950), hongkongilainen muusikko ja näyttelijä
F. R. David

**F. R. David**, oikealta nimeltään **Elli Robert Fitoussi**, (s. 1. tammikuuta 1947 Menzel Bourguiba, Ranskan Tunisia) on ranskalainen laulaja, joka oli erityisesti 1980-luvulla uransa huipulla. Hänet tunnetaan aurinkolaseista ja valkoisesta Fender Stratocaster -kitarasta. Hänen tunnetuin kappaleensa on vuonna 1982 levytetty ”Words”.

## Julkaisut
### Albumit
* *Words* (1982)
* *Long Distance Flight* (1984)
* *Reflections* (1987)
* *Voices of the Blue Planet* (1998)
* *Words – '99 Version* (1999)
* *The Wheel* (2007)
* *Numbers* (2009)
* *Midnight Drive* (2013)

### Singlet
* "Words" (1982)
* "Pick Up the Phone" (1982)
* "Music" (1983)
* "I Need You" (1983)
* "Gotta Get a Move On" (1983)
* "Play a Little Game" (1983)
* "Rock Fame" (1983)
* "Sand Dunes" (1983)
* "Dream Away" (1984)
* "Sahara Night" (1986)
* "Don't Go" (1987)
* "Words '91" (1991)
* "I'll Try to Love Again" (1992)

## Lähteet
1-pentanoli

**1-pentanolin** kemiallinen kaava on C5H12O ja rakennekaava CH3(CH2)3CH2OH. 1-pentanolista käytetään myös nimityksiä *n-amyylialkoholi*, *n-butyylikarbinoli* ja *n-pentyylialkoholi*.

Se kuuluu primääristen alkoholien aineryhmään, sillä alkoholin OH-ryhmää kantava hiiliatomi on liittyneenä vain yhteen hiiliatomiin.

1-pentanoli on normaaliolosuhteissa väritön neste, jolla tunnusomainen haju. 1-pentanolin moolimassa on 88,2&nbsp;g/mol, sulamispiste &minus;79&nbsp;°C, kiehumispiste 138&nbsp;°C, suhteellinen tiheys 0,8&nbsp;g/cm3 (vesi = 1,0&nbsp;g/cm3), leimahduspiste 33&nbsp;°C c.c., itsesyttymislämpötila 300&nbsp;°C ja CAS-numero 71-41-0.

1-pentanolia esiintyy useiden kasvien tuoksuissa kuten esimerkiksi lukuisissa kämmekkäkasvien (*Orchidaceae*) ja kaktuskasvien(*Cactaceae*) heimojen lajeissa. 1-pentanoli toimii myös semiokemikaalina eliöiden viestinnässä.

1-pentanoli on pentanolin (C5H11OH) isomeerinen muoto.

## Valmistus ja käyttö
1-pentanolia valmistetaan pääasiassa katalyyttisellä buteenin hydroformylaatiolla. Hydroformylaatiossa muodostuu valeraldehydiä, joka pelkistetään vedyttämällä 1-pentanoliksi. Katalyytteinä käytetään koboltti- tai rodiumyhdisteitä. 1-pentanolia käytetään liuottimena, vaahdotusprosessien apuaineena, fosforihapon ja metallikloridien erotus- ja puhdistusprosesseissa, nestekiteiden valmistuksessa ja useiden yhdisteiden, kuten pentyyliestereiden, isoindoliinijohdannaisten, pyridiini- ja pyratsiinijohdannaisten ja aromiaineiden valmistukseen.

## Katso myös

*2-pentanoli
*3-pentanoli
*2-metyyli-1-butanoli
*3-metyyli-1-butanoli
*2-metyyli-2-butanoli
*3-metyyli-2-butanoli
*2,2-dimetyyli-1-propanoli

## Lähteet

## Aiheesta muualla
*
*PubChem: 1-Pentanol 
*Human Metabolome Database (HMDB): 1-Pentanol 
*Food Database (FooDB): 1-Pentanol 
*ChemBlink: 1-Pentanol 
*Dr. Duke's Phytochemical and Ethnobotanical Databases: 1-Pentanol 
*Pherobase: Floral Compound – 5OH 
*Pherobase: Semiochemical – 5OH
VASP

**Viação Aérea São Paulo S/A** (suom. *São Paulon lentoyhtiö*) oli brasilialainen kotikenttäänsä São Paulossa pitänyt lentoyhtiö. Parhaimmillaan yhtiö oli markkinaosuudeltaan maan toiseksi suurin lentoyhtiö. Yhtiö lopetti lentotoimintansa vuonna 2005 menetettyään toimilupansa taloudellisten ongelmien seurauksena.
LATAM Brasil

**LATAM Brasil** (vuoteen 2016 *TAM Linhas Aéreas*) on LATAM Airlines Groupiin kuuluva brasilialainen vuonna 1961 perustettu lentoyhtiö, jonka kotikenttä sijaitsee São Paulossa. Se on maan suurin kotimaan- ja ulkomaanlentoja lentävä yhtiö.

LATAM Brasil on listattu Bovespaan ja New Yorkin pörssiin nimellä "TAM".

TAM Linhas Aéreas ja chileläinen LAN Airlines yhdistyivät vuonna 2012 muodostaen LATAM-yritysryhmän. Vuonna 2015 ilmoitettiin, että molemmat brändit yhdistetään LATAM-nimen alle.
## Laivasto
TAM Linhas Aereasin laivasto huhtikuussa 2016:

*27 Airbus A319-100
*83 Airbus A320-200
*30  Airbus A321-200
*03 Airbus A350-900
*14  Boeing 767-300ER
*10  Boeing 777-300ER

### Tilaukset
*03 Airbus A319-100
*14 Airbus A320-200
*22  Airbus A320neo
*21  Airbus A321-200
*13 Airbus A350-900
*12 Airbus A350-1000
*06  Boeing 767-300ER

## Onnettomuudet
* 17. heinäkuuta 2007 TAM Linhas Aéreasin lento 3054 Porto Alegresta São Pauloon liukui laskeutuessaan kiitotieltä pois törmäten hangaariin ja bensa-asemaan Congonhas-São Paulon kansainvälisellä lentoasemalla. 199 kuolonuhria (12 ihmistä maassa).

## Lähteet

## Aiheesta muualla

*TAM Linhas Aéreas
Team Unique

**Team Unique** on suomalainen muodostelmaluistelujoukkue. Se on perustettu vuonna 1993. 

Joukkue on vuoden 2013 maailmanmestari Yhdysvaltain Bostonissa, hopeamitalisti vuosilta 2009 Kroatian Zagrebissa. ja 2025 Helsingissä ja pronssimitalisti vuodelta 2023 Lake Placidissä. Tällä hetkellä (maaliskuu 2026) se on kansainvälisen luisteluliiton (ISU) rankingissa ensimmäisenä. Joukkue on voittanut keväällä 2026 myös ISU:n Challenger-sarjan, jonka se voitti myös vuonna 2020. Tuolloin joukkue valittiin edustamaan Suomen maailmanmestaruuskilpailuihin, mutta koronaepidemian takia kilpailut peruttiin.

Team Unique on voittanut suomenmestaruuden vuosina 2013, 2016, 2023 ja 2025 ja voitti Suomessa vuonna 2026 koko kauden kestävän SynchroTourin. 

Joukkue edustaa Helsingfors Skridskoklubia (HSK). Seuran SM-tason juniorijoukkue on Team Mystique.

## Ohjelmat

## Kilpailusijoitukset (2020&ndash;25)

## Kilpailusijoitukset (2010–2020)

## Kilpailusijoitukset (1998–2010)

## Mediaesiintymiset
Team Uniquen luistelijat esiintyivät taustalla Jenni Vartiaisen joulukuussa 2013 ilmestyneessä "Selvästi päihtynyt" -musiikkivideossa.

## Lähteet

## Aiheesta muualla
* Team Uniquen kotisivut
Total War

**Total War** on brittiläisen The Creative Assemblyn kehittämä strategiapelisarja, jonka ensimmäinen osa, **, julkaistiin vuonna 2000. Peliä on sittemmin seurannut useita jatko-osia.

Kaikki sarjan pelit ovat vuoropohjaisia ja ne ovat ilmestyneet ainoastaan tietokonealustoille (Linux, macOS, Windows).

## Pelaaminen
Pelissä on kaksi erilaista tilaa: taistelu- ja hallintotila. 

### Hallintotila
Hallintotilassa omia provinsseja hallitaan muun muassa rakentamalla erilaisia fasiliteettaja. Lisäksi tilassa sekä koulutetaan että liikutetaan sotajoukkoja. Tila on vuoropohjainen. Vanhemmissa *Total Wareissa* armeijoita liikutettiin provinssi kerrallaan. *ista* lähtien yksiköiden liikkuminen on perustunut ”liikkumispisteisiin”, joita ratsuväellä on luonnollisesti jalkaväkeä ja piirityskoneita enemmän.

### Taistelutila
Taistelutilassa taistellaan itse pelaten reaaliaikaisesti. Mahdollisuutena on myös antaa tietokoneen ratkaista taistelu, jolloin lopputulos pohjautuu muun muassa joukkojen suuruuteen ja laatuun sekä kenraalin kokemuksen määrään, joka merkitään tähtinä kenraalin vieressä. Taistelussa vaikuttavina tekijöinä ovat muun muassa moraali, maasto ja sääolosuhteet.

### Simulaatio-ominaisuudet
Pelimoottori mallintaa jokaisen ammuksen erikseen.

## Pelit

## Lähteet

## Aiheesta muualla

* Pelisarja MobyGamesissä 
* Virallinen sivusto
Family Fun Fitness

**Family Fun Fitness** (myös nimellä **Family Trainer** ja **Power Pad**) on Nintendo Entertainment System -pelikonsolille julkaistu nykyisiä tanssimattoja muistuttava peliohjain. Japanissa laite tunnetaan nimellä Family Trainer (ファミリートレーナー). Laitteen kehitti ja julkaisi Bandai.

Laite on tunnettu eri nimillä eri markkinoilla sekä nimetty uudelleen Nintendon ostettua oikeudet siihen. Laite oli myynnissä nimellä *Family Fun Fitness* yhdysvalloissa ja nimettiin uudelleen *Power Pad*: *[[Stadium Events|Family Fun Fitness: Stadium Events]]* julkaistiin myös uudelleen nimellä *World Class Track Meet*.

Ohjain asetetaan lattialle, ja pelaaja astuu maton eri kohtiin liikuttaakseen pelihahmoa. Laite on kahdeksannäppäiminen.

Spede Pasasen *[[Speden Spelit]]* -ohjelmassa kilpailtiin Familyn Fun Fitness -peliohjaimella Athletic World-peliä.

Pelejä, jotka toimivat Family Fun Fitnesillä ovat *[[Athletic World]]*, *[[Dance Aerobics]]*, *[[Short Order / Eggsplode]]*, *[[Stadium Events]]*, *[[Street Cop]]*,  *[[Super Team Games]]* ja ''World Class Track Meet. 

## Lähteet

## Aiheesta muualla
Verikorento

**Verikorento** (*Sympetrum sanguineum*) on pienikokoinen syyskorentolaji, jota tavataan Suomessa paikoittain, enimmäkseen maan eteläosissa.

## Koko ja ulkonäkö

Verikorento on pienikokoinen syyskorento, sen pituus on vain noin 34–39&nbsp;mm. Se muistuttaa ulkonäöltään erityisesti hyvin yleistä punasyyskorentoa, mutta eroaa tästä kokonaan mustien jalkojensa, leventyneen takaruumiin kärjen ja kirkkaiden, tyvestään oranssinsävyisten siipien avulla. Verikorennon nimi on peräisin sen väristä. Yleisestä elokorennosta lajin erottaa erilaisten jalkojen ja pienempien siipien keltaisten alueiden avulla.

Korennon väri muuttuu punaiseksi yksilön vanhetessa, nuoret koiraat ovat keltaisempia. Naaraassa on koirasta vähemmän punaista, ja niiden väritys vaihtelee keltaisesta koiraan kaltaiseen.

## Levinneisyys
Verikorennon päälentoaikaa on heinä-syyskuu, mutta äärihavainnot ovat kesä- ja lokakuulta. Laji on Euroopan yleisimpiä syyskorentoja ja on levinnyt melkein koko Manner-Eurooppaan ja eteläiseen Skandinaviaan sekä Pohjois-Afrikkaan ja Aasiaan. Suomessa lajia tavattiin ennen vain Ahvenanmaalla, mutta vuoden 2005 jälkeen se on levinnyt nopeasti myös Suomen eteläosiin, jossa se esiintyy nykyään vähälukuisena rehevien vesien äärellä. Tunnetun levinneisyysalueen pohjoisraja kulkee suunnilleen Joensuun kohdalla.

## Elinympäristö
Lajin elinympäristöjä ovat kaikenlaiset rehevät ja runsaskasvustoiset seisovat vedet. Se voi elää myös lievästi suolaisissa vesistöissä.

## Lähteet

## Aiheesta muualla
*Laji.fi: Verikorento (''Sympetrum sanguineum'')
*University of Michigan, Animal Diversity Web (ADW): Sympetrum sanguineum
Aitosudenkorennot

**Aitosudenkorennot** (Anisoptera), aikaisemmalta nimeltään **erilaissiipiset**, ovat sudenkorentojen toinen alalahko, toisen ollessa hentosudenkorennot (Zygoptera). Alalahkon lajit ovat keskikokoisia tai suuria hyönteisiä, joilla on kaksi siipiparia, pidentynyt takaruumis ja suuret silmät. Aitosudenkorennot erottaa hentosudenkorennoista helposti: siivet pidetään levossa useimmiten levitettyinä, verkkosilmät ovat suuret, ruumis on tukeva ja etu- ja takasiipien tyvet ovat erilaiset. Myös siipisuonitus on aitosudenkorennoilla erilaistuneempi.

Kuten muutkin sudenkorennot, myös aitosudenkorennot ovat kaikki petoja. Toukkavaihe on kaikilla eurooppalaisilla lajeilla vedessä elävä, aikuiset ovat hyviä lentäjiä. 

Aitosudenkorennot ovat hentosudenkorentoja nuorempi ja suurempi alalahko.

## Suomessa esiintyvät aitosudenkorennot

### [[Ukonkorennot]] (Aeshnidae)
*Etelänukonkorento (*Aeshna mixta*)
*Ruskoukonkorento (*Aeshna grandis*)
*Pohjanukonkorento (*Aeshna caerulea*)
*Kirjoukonkorento (*Aeshna cyanea*)
*Viherukonkorento (*Aeshna viridis*)
*Siniukonkorento (*Aeshna juncea*)
*Suoukonkorento (*Aeshna subarctica*)
*Rannikkoukonkorento (*Aeshna osiliensis*)
*Isoukonkorento (*Aeshna crenata*)
*Karvaukonkorento (*Brachytron pratense*)
* Sormusukonkorento (*Anax parthenope*)

### [[Jokikorennot]] (Gomphidae)
*Aitojokikorento (*Gomphus vulgatissimus*)
*Pihtijokikorento (*Onychogomphus forcipatus*)
*Kirjojokikorento (*Ophiogomphus cecilia*)

### [[Purokorennot]] (Cordulegastridae)
*Purokorento (*Cordulegaster boltonii*)

### [[Kiiltokorennot]] (Corduliidae)
*Vaskikorento (*Cordulia aenea*)
*Välkekorento (*Somatochlora metallica*)
*Täpläkiiltokorento (*Somatochlora flavomaculata*)
*Hoikkakiiltokorento (*Somatochlora arctica*)
*Aapakiiltokorento (*Somatochlora alpestris*)
*Tundrakiiltokorento (*Somatochlora sahlbergi*)
*Liitokorento (*Epitheca bimaculata*)

### [[Varsinaiset sudenkorennot]] (Libellulidae) suvuittain

#### [[Hukankorennot]] (''Libellula'')
*Ruskohukankorento (*Libellula quadrimaculata*)
*Litteähukankorento (*Libellula depressa*)
*Sorjahukankorento (*Libellula fulva*)

#### [[Sinikorennot]] (''Orthretum'')
*Merisinikorento (Orthetrum cancellatum)
*Hoikkasinikorento (Orthetrum coerulescens)

#### [[Lampikorennot]] (''Leucorrhinia'')
*Pikkulampikorento (*Leucorrhinia dubia*)
*Isolampikorento (*Leucorrhinia rubicunda*)
*Täplälampikorento (*Leucorrhinia pectoralis*)
*Sirolampikorento (*Leucorrhinia albifrons*)
*Lummelampikorento (*Leucorrhinia caudalis*)

#### [[Syyskorennot]] (''Sympetrum'')
*Tummasyyskorento (*Sympetrum danae*)
*Verikorento (*Sympetrum sanguineum*)
*Elokorento (*Sympetrum flaveolum*)
*Lännensyyskorento (*Sympetrum striolatum*)
*Punasyyskorento (*Sympetrum vulgatum*)

## Aiheesta muualla
* Suomen sudenkorennot
* Suomen sudenkorentoseura ry
Gokayama

**Gokayama** () on kylä Nanton kaupungissa, Japanissa. Se koostuu gasshō-zukuri tyylisistä olkikattoisista taloista, jotka ovat tyyliltään lähes ainutlaatuisia Japanissa. Gokayama liitettiin osaksi UNESCOn maailmanperintöluetteloa vuonna 1995 yhdessä Gifun prefektuurissa sijaitsevan Shirakawa-gōn kylän kanssa. Tarkemmin määriteltynä Gokayaman luetteloon kuuluvat osat ovat Ainokuran ja Suganuman kylät.

Valtaosa taloista on rakennettu Edo-kauden lopun ja Meiji-kauden alun aikoihin. Talojen rakentamiseen on käytetty ainoastaan hirsiä, olkia ja köyttä. Harjakattojen kulma on yleensä 60°, jonka ansiosta kylmällä alueella sijaitsevat talot kestävät paremmin raskaan lumen painon ja jyrkkä kulma edistää sen valumista maahan. Katon alle jää käyttökelpoinen vintti, jota käytettiin usein silkkimatojen kasvattamiseen. Olkikatot on uusittava 40–50 vuoden välein, jolloin koko kylä kerääntyy työskentelemään uuden katon valmistamiseksi.

Gokayama sijaitsee eristäytyneenä Shōgawa-joen yläjuoksulla. Sijaintinsa vuoksi kylä säilytti pitkään perinteiset elintapansa muun Japanin modernisoituessa.

## Lähteet
* Unesco - Gokayaman ja Shirakawa-gon kylät 
* Entisen Tairan kylän kotisivut
No Matter What

**No Matter What** oli alun perin kappale Andrew Lloyd Webberin musikaalista *[[Whistle Down the Wind]]*, jonka irlantilainen poikabändi Boyzone levytti musikaalin konseptialbumille ja julkaisi myös singlenä. Se nousi Britannian singlelistan kärkeen, myi platinaa ja valittiin yleisöäänestyksellä Record of the Year -palkinnon voittajaksi Britanniassa.

Stephen Gately valitsi "No Matter What" -laulun alun perin useista Lloyd Webberin kappaleista ja yhtye viittasikin siihen usein nimityksellä "Stephen's baby". He esittivät kappaleen Lloyd Webberin 50-vuotisjuhlallisuuksissa Royal Albert Hallissa vuonna 1998 ja se julkaistiin pian tapahtuman jälkeen, koska yleisön reaktio oli ollut odotettua positiivisempi. Kappale oli suosittu myös Britannian ulkopuolella ja nousi hitiksi ympäri Eurooppaa. Laulun sanoituksissa voi nähdä homoseksuaalisia viittauksia, joskaan yhtyeen jäsenet eivät ole tätä kommentoineet. Myös Meat Loaf on levyttänyt kyseisen kappaleen ja se julkaistiin albumilla *The Very Best of Meat Loaf* nimellä "Home By Now / No Matter What" vuonna 1998.

## Kappaleet
;UK CD single versio 1
#No Matter What
#She's The One
#Live Interview with Boyzone (CD-ROM)

;UK CD single versio 2
#No Matter What
#Where Have You Been
#All That I Need (Phil da Costa's Oxygen Edit)
Rob Levin

**Robert "Rob" Levin** (16. joulukuuta 1955 – 16. syyskuuta 2006) joka tunnettiin myös käyttäjätunnuksellaan **"lilo"**, oli IRC-verkko freenoden perustaja sekä PDPC:n ainut työntekijä. Hän ohjelmoi vuodesta 1968 alkaen ja työskenteli sovellusohjelmoijana vuodesta 1978. Vuodesta 1994 hän kehotti vapaiden ja avoimien ohjelmistojen kehittäjiä käyttämään IRCiä työssään.

Levin joutui 12. syyskuuta 2006 liikenneonnettomuuteen auton törmätessä hänen polkupyöräänsä. Hän kuoli saamiinsa vammoihin 16. syyskuuta.

"lilo"-nimi tuli John Varleyn science fiction -kirjasta *[[The Ophiuchi Hotline]]*, jossa esiintyy Lilo-niminen hahmo.

## Lähteet

## Aiheesta muualla
* Freenoden ylläpitäjien keskustelua  
* Wikinews: PDPC president has died
Virgin Express

**Virgin Express** oli Richard Bransonin Virgin Groupin osana ollut lentoyhtiö. Se lentää lähinnä Etelä-Eurooppaan Brysselin Zaventemin lentoasemalta. Lipunmyynti tapahtuu pääasiassa internetissä, tosin muista halpalentoyhtiöistä poiketen se tarjoaa jatkolentoyhteyksiä. Vuonna 2007 Virgin Express yhdistettiin SN Brussels Airlinesin kanssa Brussels Airlinesiksi.

## Laivasto

Elokuussa 2006:

*5 Boeing 737-300
*5 Boeing 737-400

## Aiheesta muualla
*Virgin Express
Virgin Australia

**Virgin Australia**, alun perin** Virgin Blue,** on 2000 perustettu australialainen lentoyhtiö. Sen perusti englantilaisen Richard Bransonin Virgin Group ja nykyään yhtiön enemmistöomistaja on Toll Holdings. Yhtiön pääkonttori sijaitsee Queenslandin Brisbanessa. Yhtiön kovin kilpailija Qantas vastasi Virgin Bluen luomaan haasteeseen luomalla oman halpalentoyhtiön, Jetstar Airwaysin.

1. huhtikuuta 2010 Virgin Blue ilmoitti tilaavansa Boeingilta yli 100 uutta Boeing 737-konetta, tilaus on Boeingille suurin puoleentoista vuoteen.

Päästyään entisen Virgin Atlantic-osakkaan Singapore Airlinesin kanssa sopimukseen *Virgin*-tuotemerkin käytöstä Australian ulkopuolella, toukokuussa 2011 Virgin Blue ja tytäryhtiöt Pacific Blue (Uusi-Seelanti) and V Australia (pitkän matkan lennot) yhdistettiin uudelle nimelle Virgin Australia.  Samalla yhtiö ilmoitti siirtyvänsä pois halpalentoyhtiö-mallista "uuden maailman lentoyhtiöksi" (*New World Carrier*)

## Laivasto

Virgin Australian laivasto koostuu seuraavasti (syyskuussa 2014):

* 6 Airbus A330-200
* 6 Boeing 737-700
* 74 Boeing 737-800	
* 5 Boeing 777-300ER
* 18 Embraer E-190AR

## Lähteet

## Aiheesta muualla

* Virgin Australia
Jani Lakanen

**Jani Ensio Lakanen** (s. 11. joulukuuta 1976 Lohjan maalaiskunta) on suomalainen suunnistaja ja maailmanmestari.  

Hänen suunnistusuransa alkoi kasvattajaseurassa Rasti-Vihdissä. Lakanen asuu Jyväskylässä Reetta-vaimonsa kanssa. Hän valmistui Jyväskylän yliopistosta liikuntatieteiden maisteriksi vuonna 2006. Hänen pikkuveljensä Jonne Lakanen on myös suunnistaja.

Vuonna 2010 Lakanen valittiin Suunnistusliiton yhdeksi päätoimiseksi valmentajaksi. Hän oli mukana nuorten maajoukkuevalmennuksessa ja liiton valmentajakoulutuksessa. Sittemmin Lakanen on valmentanut Kooveessä, Helsingin Suunnistajissa ja Jämsän Retki-Veikoissa.

## Urheilu-ura
Jani Lakanen on saavuttanut urallaan kaksi suunnistuksen maailmanmestaruutta, viisi MM-hopeaa ja yhden MM-pronssin. Lisäksi hän on voittanut kaksi Euroopan-mestaruutta sekä useita Suomen-mestaruuksia. Hän voitti myös suunnistuksen maailmancupin kokonaiskilpailun vuonna 2000 sekä Jukolan Viestin Kooveen joukkueessa 2016. Lakanen lopetti kansainvälisen suunnistusuransa vuonna 2010 mutta palasi arvokisaedustajaksi kahden välivuoden jälkeen kesällä 2013.

### Arvokisamitalit
Ensimmäisen aikuisten MM-mitalinsa Jani Lakanen otti vuonna 1999 viestissä. Vuonna 2001 Lakanen otti ensimmäisen maailmanmestaruutensa viestissä. Samana vuonna hän otti MM-hopeaa normaalimatkalla. Vuonna 2003 Lakanen otti viestissä MM-hopeaa ja vuonna 2005 sprintissä pronssia. 2006 hän voitti MM-kultaa pitkällä matkalla ja otti hopeaa viestissä. Sotkamossa 2013 hän saavutti 36-vuotiaana pitkällä matkalla MM-hopeaa. Hänen EM-kultansa tulivat viestissä 2002 ja pitkällä matkalla 2006. Hän on myös ottanut PM-hopeaa ja -pronssia sekä kaksi MM-pronssia nuorten sarjassa normaalimatkalla.

### SM-mitalit
Jani Lakasella on 39 suunnistuksen SM-mitalia aikuisten sarjassa, joista 21 kultaista. Hän on voittanut pitkän matkan SM-kilpailun yhdeksän kertaa, ensimmäisen kerran vuonna 1997. Viestissä hän on voittanut SM-kultaa yhdeksän kertaa (1999, 2000, 2002, 2003, 2005, 2006, 2011, 2013, 2016). Viestimestaruudet ovat tulleet suunnistusseura Deltan, Vaajakosken Terän ja Kooveen joukkueissa. Hänellä on SM-kultaa myös pikamatkalta (2000) ja yösuunnistuksesta (2003, 2015). Nuorten sarjoissa Lakasella on kymmenen henkilökohtaista SM-mitalia, joista kahdeksan kultaa.

### Yleisurheilu
Jani Lakanen on sijoittunut maastojuoksun SM-kilpailuissa 12 kilometrin matkalla seitsemänneksi, vuosina 2004 Porvoossa ja 2005 Varkaudessa. Joukkuekilpailussa hän otti SM-kultaa 2004 ja hopeaa 2005. Yleisurheilussa hän edustaa Jyväskylän Kenttäurheilijat -seuraa. Aikaisemmin hän on edustanut Sjundeå IF ja Karhulan Katajaiset -seuroja.

## Lähteet

## Kirjallisuutta

## Aiheesta muualla
*
Niclas Alexandersson

**Niclas Alexandersson** (s. 29. joulukuuta 1971 Halmstad, Ruotsi) on ruotsalainen jalkapalloilija, pelipaikaltaan keskikenttäpelaaja.

Alexandersson edusti urallaan Halmstadia ja IFK Göteborgia sekä Englannissa Sheffield Wednesdayta, Evertonia ja West Hamia.

Alexandersson pelasi Ruotsin maajoukkueessa 109 ottelua ja teki seitsemän maalia vuosina 1993–2008. Hän on kuulunut Ruotsin joukkueeseen muun muassa vuoden 2000 EM-kisoissa, vuoden 2002 MM-kisoissa ja vuoden 2006 MM-kisoissa.

## Perhe

Myös Alexanderssonin poika Noah pelaa IFK Göteborgissa.

## Lähteet
Daniel Andersson

**Daniel Andersson** (s. 28. elokuuta 1977, Borgeby, Ruotsi) on ruotsalainen jalkapalloilija, pelipaikaltaan puolustaja. Hänen isänsä Roy ja vanhempi veljensä Patrik ovat entisiä huippupelaajia.

Andersson edusti pitkään Malmö FF:ää. Hän on edustanut urallaan Italiassa Baria, Veneziaa, Chievoa ja Anconaa.

Andersson pelasi Ruotsin maajoukkuessa 74 ottelua ja teki yhden maalin vuosina 1997–2009. Hän on kuulunut Ruotsin joukkueeseen muun muassa vuoden 2000 EM-kisoissa, vuoden 2002 MM-kisoissa ja vuoden 2006 MM-kisoissa.

## Lähteet
Anders Svensson

**Anders Svensson** (s. 17. heinäkuuta 1976 Göteborg, Ruotsi) on ruotsalainen jalkapalloilija, pelipaikaltaan hyökkäävä keskikenttäpelaaja.

Svensson edusti urallaan Elfsborgia sekä englantilaista Southamptonia.

Svensson lukeutui Ruotsin maajoukkueen vakionimiin. Hän on kuulunut Ruotsin joukkueeseen muun muassa vuoden 2002 MM-kisoissa, vuoden 2004 EM-kisoissa ja vuoden 2006 MM-kisoissa. Kaikkiaan hän pelasi 148 maaottelua, mikä on ruotsalaisista eniten. Maaottelumaaleja hän teki 21. Ensimmäisen maaottelunsa hän pelasi vuonna 1999 ja viimeisen vuonna 2013.

## Lähteet
Petter Hansson

**Carl Johan Petter Hansson** (s. 14. joulukuuta 1976 Söderhamn, Ruotsi) on ruotsalainen jalkapalloilija, pelipaikaltaan puolustaja.

Hansson edusti muun muassa kotimaassaan Söderhamn FF:ää ja Halmstads BK:ta, Alankomaissa SC Heerenveeniä sekä Ranskan Ligue 1:ssä Stade Rennes'tä, jonka kapteeniksi hänet nimettiin kaudeksi 2008–2009.

Hansson pelasi Ruotsin maajoukkueessa 43 ottelua ja teki niissä kaksi maalia vuosina 2001–2009. Hän on kuulunut Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa.

## Lähteet
Aletheia

**Aletheia** (, "totuus") voi viitata seuraaviin asioihin:
* Aletheia, filosofiassa yksi tiedon kolmesta tasosta
* Aletheia, totuuden jumalatar kreikkalaisessa mytologiassa
* 259 Aletheia, asteroidi
Lamppu

**Lamppu** on keinovalon lähde.

Eräitä lampputyyppejä:
* elohopeahöyrylamppu
* energiansäästölamppu
* hehkulamppu
* kaarilamppu
* kaasupurkauslamppu
* kerosiinilamppu
* laavalamppu
* loisteputkilamppu
* matalapainenatriumlamppu
* monimetallilamppu
* mustavalolamppu
* suurpainenatriumlamppu
* tilley-lamppu
* öljylamppu
* rikkiplasmalamppu
* LED
* induktiolamppu
* lyhty
* elektroniputkia kutsutaan joskus ammattislangissa lampuiksi, vaikka putkien käyttötarkoitus ei ole valontuotto.

## Lähteet
Harri Ylönen

**Harri Ylönen** (s. 21. joulukuuta 1971 Kuopio) on suomalainen jalkapallovalmentaja ja entinen jalkapalloilija. Pelipaikaltaan hän oli vasen laitapuolustaja, mutta kykeni pelaamaan myös keskellä. Hän toimi viimeksi kasvattajaseuransa Kuopion Palloseuran apuvalmentajana.

Ylönen edusti Veikkausliigassa Kuopion Palloseuraa kausina 1991&ndash;92, 2007&ndash;09 sekä Hakaa kausina 1993–98, 2002–04 ja 2006. Hän saavutti Hakan riveissä kolme Suomen mestaruutta ja kaksi Suomen Cupin voittoa. Veikkausliigassa Ylönen pelasi yhteensä 278 ottelua, joissa maaleja kertyi 18. Mitaleita Ylöselle kertyi kaikkiaan kuusi. Suomen maajoukkueessa hän esiintyi 45 kertaa.

Ulkomailla Ylönen edusti norjalaista SK Brannia vuosina 1999–2001 ja saksalaista Sportfreunde Siegeniä vuosina 2005–2006. Norjassa Ylönen voitti pronssia ja hopeaa, Saksassa hän puolestaan saavutti nousun 2. Bundesliigaan.

Ylönen valittiin lokakuussa 2009 Veikkausliigan 20-vuotistähdistöjoukkueeseen.

## Lähteet

## Aiheesta muualla
*Harri Ylönen – menestyksen takuumies Veikkausliiga, 30.10.2009.
Markus Lehtinen

**Markus Lauri Kristian Lehtinen** (s. 11. joulukuuta 1959 Helsinki) on suomalainen kapellimestari ja pianisti sekä Sibelius-Akatemian oopperakoulutuksen professori. Hän on johtanut oopperaa ja balettia myös Saksassa.

Lehtinen suoritti 1985 Sibelius-Akatemiassa diplomit pianonsoitossa Meri Louhoksen ja orkesterinjohdossa Jorma Panulan oppilaana. Hän opiskeli myös sävellystä Aulis Sallisen ja Einojuhani Rautavaaran johdolla. Hän voitti Tukholmassa 1987 Pohjoismaisen kapellimestarikilpailun ja kiinnitettiin Kööpenhaminan kuninkaalliseen oopperaan kapellimestariksi 1988–1993. Lehtinen on ollut kiinnitettynä Suomen Kansallisoopperassa 1985–1988 ja 1992–1997 ja sen jälkeen aiemmin vierailevana kapellimestarina. Jyväskylä Sinfonian ylikapellimestarina Markus Lehtinen toimi vuosina 1999–2002 ja hän oli myös Malmön sinfoniaorkesterin päävierailija. Hän järjesti mestarikursseja Kim Borgin kanssa ja on pitänyt kapellimestarikursseja muualla Pohjoismaissa. Sibelius-Akatemian professorina hän on ollut vuodesta 2004 lähtien.

Lehtinen on toiminut myös liedpianistina ja levyttänyt muun muassa Finlandia Recordsille ja Ondinelle, jolle hän on levyttänyt muun muassa Einojuhani Rautavaaran *[[Aleksis Kivi (ooppera)|Aleksis Kivi]]* -oopperan.

Vuonna 2012 hän debytoi Wienin valtionoopperan kapellimestarina. Kansallisoopperassa hän johtanut viimeksi vuonna 2006 *Lokin*.

## Palkinnot ja tunnustukset
* Savonlinnan Oopperajuhlien vuoden taiteilija 2005
* Jaettu voitto Pohjoismaisessa kapellimestarikilpailussa 1987

## Lähteet

## Aiheesta muualla
*Markus Lehtisen kotisivut.
Kapellimestari (täsmennyssivu)

**Kapellimestari** voi tarkoittaa:

*taidemusiikin kapellimestaria eli orkesterin johtajaa
*viihdeorkesterin johtajaa tai viihdeyhtyeen pianistia
*soittokuntaa paraatissa johtavaa marssikapellimestaria
Mikko Paatelainen

**Mikko Paatelainen** (s. 24. marraskuuta 1980 Valkeakoski) on entinen suomalainen jalkapalloilija. Hän oli pelipaikaltaan hyökkääjä.

Paatelainen aloitti uransa Valkeakosken Hakassa ja Veikkausliiga-tasolla hän on edustanut myös Atlantis FC:tä, AC Allianssia, FC KooTeePeetä ja FF Jaroa. 

Kauden 2004 Paatelainen pelasi FC KooTeePeessä lainasopimuksella AC Allianssista. Hän siirtyi kauden jälkeen skotlantilaisseuraan Aberdeen FC, josta palasi vuonna 2005 Veikkausliigaan Pietarsaaren Jaroon. FF Jarossa Paatelainen teki syyskaudella 2005 pelaamassaan kymmenessä ottelussa kahdeksan maalia. Hän pääsi liigahistoriaan tekemällä ennätykselliset viisi maalia yhdessä ottelussa entistä seuraansa FC KooTeePeetä vastaan. Tammikuussa 2006 Paatelainen siirtyi lainalle skotlantilaiseen Cowdenbeathiin, josta palasi Jaroon maaliskuussa 2006. Turun Palloseuraa hän edusti vuodet 2007–2009. IFK Mariehamniin hän siirtyi joulukuussa 2009. Talvikaudella 2011 hän sai vakavan polvivamman ja joutui tämän vuoksi lopettamaan pelaajauransa. 

Hänen isänsä Matti Paatelainen sekä veljensä Mixu Paatelainen ja Markus Paatelainen ovat myös tunnettuja jalkapalloilijoita. 

## Lähteet

## Aiheesta muualla
*Veikkausliigan pelaajakortti
Vytautas Lukočius

**Vytautas Lukočius** on liettualainen kapellimestari. Hän opiskeli kotimaassaan konservatoriossa pianonsoittoa ja orkesterinjohtoa. Vuosina 1999–2002 hän opiskeli Suomessa Sibelius-Akatemiassa. Vuosina 2000–2004 hän oli Liettuan kansallisen sinfoniaorkesterin avustava kapellimestari. Hän vierailee usein Suomessa, muun muassa Turussa ja Kotkassa, yleensä johtamassa operetteja tai muuta kevyempää klassista musiikkia.

Marraskuussa 2006 Lukočius voitti ensimmäisen palkinnon kolmannessa Jorma Panula&nbsp;-kapellimestarikilpailussa Vaasassa.

Vuodesta 2016 alkaen Lukočius on Lappeenrannan kaupunginorkesterin taiteellinen johtaja.

## Lähteet

## Aiheesta muualla
*Filharmonija.lt
Sotilaskapellimestari

**Sotilaskapellimestari** on  Suomen puolustusvoimien sotilasmusiikkialan johtavassa virassa oleva erikoisupseeri.

Sotilaskapellimestariksi voidaan nimittää sotilaskapellimestariopinnot (musiikin maisteri)  Taideyliopiston Sibelius-Akatemiassa ja Puolustusvoimien sotilasmusiikkikoulussa suorittanut henkilö.

## Historia
Vuonna 1919 Puolustusvoimien joukko-osastot nimettiin uudelleen, jolloin soittokuntien kapellimestarit saivat ensimmäiset musiikkiupseerin arvot. Keväällä 1920 soittokuntien kapellimestarit pitivät ensimmäisen yhteisen kokoontumisen. Musiikkiupseerit olivat tuolloin isojen soittokuntien kapellimestareina. Pienempien soittokuntien johtajina toimivat vääpelin arvoiset henkilöt.

## Ylikapellimestari
Puolustusvoimien ylikapellimestarina virkaan nimitetään henkilö, joka on ollut päällikkönä eri soittokunnissa ja omaa pitkän kokemuksen sotilasmusiikkialalta. Ylikapellimestarin toimipaikkana on pääesikunnasta, mistä hän  johtaa kaikkia puolustusvoimien soittokuntia. Puolustusvoimien ylikapellimestareina ovat olleet:
* musiikkikomentaja Timo Kotilainen 2024–
* musiikkieverstiluutnantti Pasi-Heikki Mikkola 2021–2023
* musiikkieverstiluutnantti Jyrki Koskinen 2016–2020
* musiikkieverstiluutnantti Elias Seppälä 2008–2015
* musiikkieverstiluutnantti Harri Saksa 1996–2008
* musiikkieverstiluutnantti Mikael Tsokkinen 1993–1996
* musiikkieverstiluutnantti Rauno Haahti 1990–1993
* musiikkieverstiluutnantti Teuvo Laine 1984–1990
* musiikkieverstiluutnantti Arvo Kuikka 1967–1984
* musiikkimajuri Arvo Uro 1964–1967
* musiikkieverstiluutnantti Martti Parantainen 1951–1964
* musiikkieverstiluutnantti August Huttunen 1944–1951
* musiikkieverstiluutnantti Lauri Näre 1927–1944
* musiikkimajuri Aleksei Apostol 1919–1927
* majuri Aatto A. Liljeström (Armeijan kapellimestari 1918).

Muita Puolustusvoimien kapellimestareita ovat muiden muassa
* Jarkko Aaltonen
* Raine Ampuja
* Tero Haikala
* Riku Huhtasalo
* Petri Junna
* Juha Ketola
* Aino Koskela
* Timo Kotilainen
* Juhani Valtasalmi
* Risto Sojakka
* Jaakko Nurila
* Ville Paakkunainen
* Artturi Rope
* Janne Siniketo.

## Lähteet
Infernum

**Infernum** on Puolan Wrocławissa vuonna 1992 perustettu black metal -yhtye. 

Infernumin ensimmäinen demo oli *The Dawn Will Never Come* (1993). Muutaman kuukauden päästä julkaistiin toinen, *Damned Majesty*. Vuonna 1994 ilmestyi ensimmäinen täyspitkä albumi *Taur-Nu-Fuin*. Sittemmin yhtyeen aktiivisuus hiipui, mutta se perustettiin uudelleen 2002. 

Laulaja-kitaristi Grzegorz Jurgielewicz teki itsemurhan huhtikuussa 2004. Yhtye päätti kuitenkin jatkaa. Se solmi lokakuussa 2005 levytyssopimuksen Sound Riot Recordsin kanssa, ja helmikuussa 2006 ilmestyi uusi albumi *The Curse*. 

## Jäsenet

### Nykyiset

* " Exterminus" - kitara,kosketinsoittimet
* " Wolf " aka "Bael V.B"  - basso myös (Baphomets Throne)
* " Tom Balrog" - rummut (1992-1994) ex(Oppressor) moderni nimetä (Baphomets Throne) 

### Entiset

* Grzegorz Jurgielewicz "Anextiomarus" - Säveltäjä, laulu, kitara *(1992-2004)* (Graveland) 
* "Rob Darken" - kosketinsoittimet (session) (1993-1996)
* "Capricornus" - rummut (1994-1996)
* "Charon" - rummut (2002-2009)
* "Necromanticus" - kitara (2002-2009)

## Diskografia

### Studioalbumit

* *Taur-Nu-Fuin* (1994)
* *When The Light Has Died * (1995) (puutteellinen märkiä)
* *The Curse* (2006)

### Demot

* *The Dawn Will Never Come* (1993)
* *Damned Majesty* (1993) Witching Hour Production

## Aiheesta muualla

* Viralliset sivut 
* Infernum na Myspace
Ferenc Fricsay

**Ferenc Fricsay** (9. elokuuta 1914 Budapest, Itävalta-Unkari – 20. helmikuuta 1963 Basel, Sveitsi) oli arvostettu unkarilainen kapellimestari.

Fricsay teki nopean nousun kuuluisuuteen. Hän johti ensimmäisen kerran orkesteria 15-vuotiaana. Fricsaystä tuli vuonna 1949 juuri muodostettun saksalaisen RIAS-sinfoniaorkesterin ja vuonna 1954 Houstonin sinfoniaorkesterin ohjaaja. Hän vietti suurimman osan elämästään 1950-luvulta lähtien Saksassa Baijerin osavaltion oopperan ja uudestaan Berliinissä RIASin, Deutsche Oper Berlinin ja Berliinin filharmonikkojen johtajana. Hän levytti Deutsche Grammophon -levy-yhtiölle 50-luvulta kuolemaansa asti.

Fricsayn viimeiseksi konsertiksi pidettiin 7. joulukuuta 1961, jolloin hän johti Lontoon filharmonista orkesteria Ludwig van Beethovenin seitsemännessä sinfoniassa. Fricsay kärsi läpi elämänsä sairauksista ja kuoli Sveitsissä syöpään 48-vuotiaana.
Obtest

**Obtest** on liettualainen black metal -yhtye. Se perustettiin Vilnassa 1992.

Obtest on julkaissut tähän mennessä neljä täyspitkää studioalbumia: *Tūkstantmetis* (1997), *Auka seniems Dievams* (2001), *Iš kartos į kartą* (2005) ja *Gyvybės medis* (2008). Yhtyeen sanoitukset ovat lähes yksinomaan liettuaksi, mutta jotakin materiaalia on julkaistu myös englanniksi. 

Obtest on osallistunut vuosina 2000 ja 2002 kahdelle Euroopan-kiertueelle ja esiintynyt kotimaansa lisäksi Saksassa, Suomessa, Alankomaissa, Sloveniassa, Venäjällä, Virossa ja Latviassa. 

## Kokoonpano
* Sadlave
* Baalberith
* Demonas
* Insmuth
* Enrikas Slavinskis

## Diskografia
### Demot
**Oldness Comming* (1995)
**Live at Poltergeist* (1995)
**Prieš audrą* (1995)

### Singlet
**Iš kartos į kartą* (2005)

### EP:t
**9 9 7* (1998)
**Prisiek* (2001)
**Dvylika juodvarnių* (2003)
**Prieš audrą* (2006)

### Kokopitkät
**[[Tūkstantmetis]]* (1997)
**[[Auka seniems Dievams]]* (2001)
**[[Iš kartos į kartą]]* (2005)
**[[Gyvybės medis]]* (2008)

### Videot
**Tėvynei* (2004)

## Lähteet

## Aiheesta muualla
* Viralliset sivut 
* 
* 
*
Sigurd II Munn

**Sigurd II Munn** (*Sigurd Haraldsson*, 1133–1155) oli Norjan kuningas 1136–1155. Sigurd oli Harald Gillen ja Tora Guttormsdottirin poika. 

Sigurd tuli kuninkaaksi vuonna 1136 isänsä Haraldin murhan jälkeen ollessaan vasta kolmivuotias. Samaan aikaan myös hänen nuorempi veljensä Inge valittiin kuninkaaksi. Vuodesta 1142 kuninkuuden jakoi myös vanhempi velipuoli Östen. Lapsikuninkaiden ollessa alaikäisiä sijaishallitsijoina olivat Tjostulv Åleson, Gregorius Dagsson ja Erling Skakke.

Sigurdin hallintokauden alkua leimasivat taistelut Sigurd Slembeä ja Maunu Sokeaa vastaan. Heidät lyötiin vuonna 1139, jonka jälkeen seurasi muutaman vuoden rauhallinen aika.  Vuonna 1152 maassa vieraili paavin legaatti Nicholas Breakspear (tuleva paavi Hadrianus IV), jonka aloitteesta Norjasta muodostettiin oma arkkihiippakuntansa, keskuksenaan Nidaros. 

Veljesten välille alkoi kehittyä jännitteitä, ja vuonna 1155 he kokoontuivat Bergeniin sopiakseen vallanjaosta. Yksi Sigurdin henkivartijoista surmasi neuvottelujen välillä Ingen henkivartijan. Gregorius Dagsson neuvoi silloin Ingeä surmaamaan veljensä, ja 6. helmikuuta 1155 Ingen miehet tappoivat Sigurdin Bergenissä.

## Lapset
Sigurd vaikutti historiaan avioliiton ulkopuolella syntyneiden lastensa kautta. Näitä olivat ainakin Haakon Harteikas ja Sigurd Markusfostre. Myös Sverre Sigurdinpoika sanoi olevansa Sigurdin poika, mutta sekä aikalaiset että myöhemmät tutkijat ovat epäilleet tätä. Saagat mainitsevat hänen lapsikseen myös Cecilia-tyttären ja jaarli Eirikin.

## Lähteet
Vueling Airlines

**Vueling Airlines**  on espanjalainen halpalentoyhtiö. Yhtiö lentää Espanjan sisäisiä lentoja sekä lentoja Espanjasta muualle Eurooppaan. Sen päätukikohtana on Barcelonan lentoasema ja muita solmukohtia ovat Valencian ja Madridin lentoasemat. Yhtiö aloitti toimintansa 2004 ja siihen sulautettiin vuonna 2009 toinen espanjalainen halpalentoyhtiö Clickair. Yhtiön osakekannasta noin 46 prosenttia on Iberian omistuksessa.

Toukokuussa 2013 yhtiö aloitti lennot Barcelonan ja Helsingin välillä.

## Laivasto

Laivaston keski-ikä heinäkuussa 2022 on 8,8 vuotta.

## Lähteet

## Aiheesta muualla
*Vueling Airlines
*Kartta lentokohteista
Ian Levine

**Ian Levine** (s. 22. kesäkuuta 1953 Blackpool, Englanti) on englantilainen lauluntekijä, musiikkituottaja ja DJ. 

## Musiikkiura

Levine tunnetaan parhaiten hänen työstään pop-, soul-, disko- ja Hi-NRG-musiikin parista. Hän ja toinen laulunkirjoittaja Fiachra Trench kehittivät osaltaan Hi-NRG-genreä kirjoittamalla ja tuottamalla kappaleet "So Many Men So Little Time" (Miquel Brown) ja "High Energy" (Evelyn Thomas). 1980- ja 1990-luvuilla hän miksasi useita pop-dance-hittejä artisteille kuten Pet Shop Boys, Erasure, Kim Wilde, Bronski Beat, Bananarama, Tiffany, Dollar, Hazell Dean ja perusti omia yhtyeitään: Seventh Avenue ja Bad Boys Inc. Hän myös kirjoitti ja tuotti brittiläiselle poikabändille Take That ja The Pasadenasille. Lisäksi hän on tehnyt moniin TV-ohjelmiin tunnusmusiikkia: "Discomania", "Gypsy Girl", "ITV Celebrity Awards Show", "Christmasmania" ja "Abbamania".

Aiemmin urallaan hän oli DJ:nä Blackpool Meccassa ja alkoi keräillä soul-, R&B- ja northern soul-vinyylilevyjä. 1970-luvun puolivälissä hän oli innostunut myös diskosta ja kehitti sitä myöhemmin Hi-NRG-gendreksi.

Levine työskenteli myös vakituisesti DJ:nä Lontoon tunnetussa homoseksuaalien suosimassa yökerhossa Heaven, joka oli vastaus New Yorkin yökerholle The Saint.

Vuonna 1987 Levine alkoi levyttää entisille Motown-artisteille. Vuonna 1989 projekti oli kasvanut suuriin mittoihin ja 60 entistä Motown-tähteä kerääntyi Hitsville-rakennuksen eteen Detroitissa, mikä keräsi paljon mediahuomiota ja asiasta mainittiin yli 40 yhdysvaltalaisessa uutislähetyksessä ja keskusteluohjelmassa. Motorcity Records pantiin alulle. Kun projekti päättyi 1990-luvun puolivälissä, 108 entistä Motown-laulajaa oli levyttänyt yhteensä 850 kappaletta. Kaikkein suosituin single oli artistilta, joka ei ollut levyttänyt 23 vuoteen, Frances Nero. Hänen kappaleensa "Footsteps Following Me" oli Levinen ja Ivy Jo Hunterin kirjoittama. Jälkimmäinen nimi löytyy myös Martha & the Vandellasin hitin "Dancing In The Street" -takaa.
Matti Pitko

**Matti Pitko** (s. 18. syyskuuta 1942 Valkeakoski) on vapaa toimittaja, Aamulehden kolumnisti ja pakinoitsija. 

## Koulutus
Matti Pitko kirjoitti ylioppilaaksi Valkeakosken yhteiskoulusta ja opiskeli Tampereen yliopistossa toimittajatutkintoa.

## Ura
Pitko oli Valkeakosken Sanomien toimittaja 1965–1968, Tampella-Tamrockin tiedotuspäällikkö, Tamrock Newsin päätoimittaja 1969–1976, Suomen Työnantajain keskusliitossa STK:ssa toimittajana 1976-78, tamperelaisen Aamulehden politiikan toimittaja vuosina 1978–2011, Helsingin toimituksen ja ajankohtaistoimituksen esimies 1989-1998, erikoistoimittaja 1998-2011. Hän on vapaa toimittaja, kolumnisti ja pakinoitsija. Pitkon palsta ilmestyi Aamulehdessä 1986-2022. Siinä hän käsitteli ajankohtaisia aiheita. Satiiriseen tyyliin kirjoitetuissa teksteissä annettiin kyytiä erityisesti poliitikoille. Paavo Väyrynen lienee ollut useimmin Pitkon maalitauluna. Pitkon viimeinen pakina *Aamulehdessä* julkaistiin 17. syyskuuta 2022. Silloin hänen säännöllisesti ilmestyneitä pakinoitaan oli julkaistu lehdessä 36 vuoden ajan.

Pitko oli Julkisen sanan neuvoston jäsen 1993–1996. Hämeenkyrön Sanomien ja Präntti Oy:n hallitus 2012-.

### Urheilijana
Pitko on pelannut jalkapalloa SM-sarjassa (nykyisessä liigassa) Hakassa , Kiffenissä ja Ilves-Kissoissa, muissa sarjoissa Tampellan Palloilijoissa ja Toijalan Pallossa. Hän pelasi A-maajoukkueessa, B-maajoukkueessa, nuorten ja poikien maajoukkueissa 1960–1967. Hän on Suomen mestari 1962 ja 1965 sekä sai hopeaa 1963, pronssia 1961 ja 1966. Hän on Toijalan Pallon Killan perustajajäsen vuodelta 2003.

## Yksityiselämä
Hän asuu Hämeenkyrössä puolisonsa toimittaja Pirkko Pitkon (o.s. Raipala) kanssa. Heillä on yhteensä neljä lasta ja kuusi lastenlasta. Näytteli jalkapalloilijaa viimeisessä Turhapuro-elokuvassa 2004. Yle TV2:n Tuomio-sarjassa tuomarina. Taidenäyttelyt Hämeenkyrön Maisemakahvilassa 2007–2018. Yhteisnäyttely pilapiirtäjä Juha Sihdon kanssa Aamulehdessä 2017.
Pitkolta ilmestyi muistelmateos *Puolikarkeat muistelmat* syksyllä 2013.

## Palkinnot
* Aamulehden journalistipalkinto 1991
* Valkeakosken työväen musiikkijuhlien kulttuuripalkinto 1994
* Hämeenkyrön taidepalkinto 2006
* Valkeakosken kaupungin Valkeakoski-mitali 2007.
* Suomen Palloliiton kultainen ansiomerkki 2009.
* Hakan ja Ilves-Kissojen kultainen ansiomerkki ja TPV:n pronssinen ansiomerkki.
* Aamulehden elämäntyöpalkinto Kultainen kirjoituskone 2011.
* Kansainväliset Koskelaiset (Jämsänkoski), vuoden 2011 Koskelainen.
* Pro Hämeenkyrö 2012
* Tampereen kaupungin kultainen ansiomerkki 2012.
* FC Hakan kunniajäsen numero 9, 2013.
* Puolustusvoimain urheilujoukkojen Kalevi Römpätti-mitali, 2014. 
* Vuoden 2025 Matti (Kansallinen Matti-toimikunta 2025.

## Kirjallinen tuotanto
* 
* 
* 
* 
* Lintisen Laukaukset. Kirja Veikko Lintisen lehtikuvista. Teksti Olli Helenin ja Eero Rautio kanssa, 2005.
* 
* 
* 
* Huumoria lopuksi: Pitkon helmet. Helsinki, Auditorium, 2014. .

## Lähteet
Kari Kuuva – Parhaat

**Kari Kuuva – Parhaat** on suomalaisen laulajan Kari Kuuvan kokoelma-albumi. Se julkaistiin 1994. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Trident (selainmoottori)

**Trident** (tunnetaan myös nimellä **MSHTML**) on Internet Explorerin selainmoottori. Trident esiteltiin 4. lokakuuta 1997 Internet Explorerin 4.0-versiossa. Trident on ollut käytössä jatkuvasti ja se on myös Internet Explorer 7:n selainmoottori.

Trident kehitettiin alusta alkaen komponentiksi, joka olisi helppo sisällyttää ohjelmistoihin lisäämällä mshtml.dll:n projektiin.

Microsoftilla on myös toinen selainmoottori, Tasman, jota on käytetty Internet Explorerin Macintosh-versiossa.

## Versiot

* Trident (IE4)
* Trident II (IE5)
* Trident III (IE5.5)
* Trident IV (IE6)
* Trident V (IE7)
Ajopäiväkirja (albumi)

**Ajopäiväkirja** on suomalaisen laulajan Kari Kuuvan studioalbumi. Se julkaistiin 1991.

## Kappaleet

# "Ajopäiväkirja" – 3:08
# "Lärvätsalo go go" – 3:17
# "Tähtien tuijottaja" – 3:10
# "Valomerkki" – 3:23
# "Sivuraiteella" – 3:00
# "Vuokses itkin niin" – 3:14
# "Kiropraktikko pienten sydänten" 3:18
# "Rasisti rokkaa" – 3:53
# "Minä ja mun hattuni" – 4:22
# "Lampaanlapapalapata" – 2:50
# "Mä kiinni jäin" – 3:21
# "Vanha iskelmätähti sammuu" – 2:04

## Muusikot
* Antero Jakoila – kitara, dobro, mandoliini, bassokitara
* Hillel Tokazier – piano
* Jari Heino – bassokitara
* Bruno Korpela – rummut
* Pepe Ahlqvist – huuliharppu
* Jari Holm – pedal, steel-kitara, kosketinsoittimet, tehosteet
* Teuvo Nummela – harmonikka, kosketinsoittimet
* Ritva Osenius – taustalaulu
* Kari Kuuva – taustalaulu